John Mitchell se eis aan Bulle: R90 m. | Netwerk24
Bavuma se swak geluk duur voort
Arme Temba Bavuma het klaarblyklik iets gedoen om die krieketgode die josie in te maak.
Louis terug op major-spoor
Dit bly een van die groter raaisels in wêreldgholf dat daar steeds net een major-titel agter Louis Oosthuizen se naam is.
Reën ry toetskampioenskap in die wiele
Die eerste eindstryd van die Wêreld-toetskampioenskap het Vrydag op 'n vals noot begin toe swaar reën spel op die eerste dag in die wiele gery het.
SA studie mag nou kyk of dagga pyn, stres hokslaan
Duisend vrywillige Suid-Afrikaners gaan deelneem aan die land se eerste navorsingstudie oor die uitwerking van medisinale dagga op pyn en spanning.
Verstopte Chinese hawens tot in SA gevoel
Suid-Afrikaners wat goedere van China af invoer, sal straks 'n paar weke langer daarvoor moet wag, en die vragtariewe het al met soveel as 300% opgeskiet.
Capitec se wins gaan met meer as 500% opskiet
Dié styging is wens die impak van die streng inperking in 2020.
Die Burger, Beeld en Volksblad sê: Mabuza-beroep om nie oral ras in te sleep is welkom
Adj.pres. David Mabuza se opmerking in die Nasionale Raad van Provinsies Dinsdag dat opgehou moet word om ras by alle probleme in Suid-Afrika te wil insleep, is tydig en welkom.
Kaunda: Afrika-reus met vele paradokse
Kenneth Kaunda se tyd op die wêreldverhoog word deur teenstellings gekenmerk. Tog meen Gavin Evans dat die geskiedenis hom as een van Afrika se grootste leiers sal onthou.
Kitaarspeler van Four Jacks and a Jill dood aan Covid-19
John B. Ferrier (62), hoofkitaarspeler van die groep Four Jacks and Jill, is Dinsdag aan Covid-19 dood.
SA sopraan wen gesogte internasionale liedprys
Masabane Cecilia Rangwanasha (27) is op die BBC Cardiff Singer of the World-kompetisie aangewys as die wenner van die liedprys.
Krit: 2 flieks wat gehore sal laat gaaaaaaaap
Twee rolprente het Christiaan Boonzaier onlangs vir uiteenlopende redes aan die slaap gemaak. Dit is in een geval nie 'n slegte ding nie, skryf hy.
Sportage sit klem op sport
Vroeg vanjaar het Kia aan ons verklap dat die Suid-Koreaanse vervaardiger hom al hoe meer op weeldeprodukte wil toespits – ontwerp en afwerkings binnelangs.
Merc se nuwe GLA gee 'n groot tree vorentoe
Einde verlede jaar het Mercedes sy jongste GLA na ons mark gebring. Dis 'n groot gebeurtenis deesdae vir die Stuttgartse groep.
Grandland nou rêrig 'ghrênd'
Opel het pas die sluier gelig van sy opgeknapte Grandland-sportnuts, 'n model wat nog later die jaar sy weg ook na Suid-Afrika kan vind.
John Mitchell se eis aan Bulle: R90 m.
Deur Medewerker 29 Julie 2018 08:00
R90 miljoen. Dit is die massiewe bedrag wat die Bulle-afrigter John Mitchell wil hê om spelers mee te koop vir volgende jaar se Superrugby-reeks.
Hy het dié bedrag as sy spelersbegroting voorgestel tydens die onlangse Bulls-direksie se bosberaad buite Pretoria.
John Mitchell soek nuwe spelers om die Bulls weer kampioene van die Superreeks te maak.
Mitchell, wat al verklaar het dat die Bulls 'n trop nuwe spelers moet inbring as hulle in Superrugby goed wil vaar, meen dit kan hom help om die driemalige Superreeks-kampioene weer bo te kry.
Mitchell wil ook 'n verdedigingsafrigter werf vir volgende jaar se Superreeks, maar het solank die span se tegniese ontleder John-William Meyer as verdedigingsafrigter vir die Curriebekerreeks aangestel. Mitchell het self die verdediging by vanjaar se Superreeks behartig.
Maar sy planne het nie 'n goeie indruk gemaak nie, veral by sekere lede van die direksie wat hom klaarblyklik met vrae oor die span se prestasie in vanjaar se toernooi gepeper het – veral omdat sy span slegter as dié van Nollis Marais gevaar het.
Volgens Rapport se bronne was die direksie in twee verdeel. Teenoor diegene wat Mitchell steun, staan diegene wat meen hy moes al meer bereik het met die span wat hy het.
Volgens hulle moet daar groter klem op die afrigting van die huidige groep spelers geplaas word.
Mitchell wil veral 'n klomp groot name werf, soos onder andere die Springbokke Duane Vermeulen, Schalk Brits, Frans Malherbe en Jean-Luc du Preez. Die Bulls kyk ook na die SA o.20-ster Wandisile Simelane wat tans vir die Leeus speel.
Mitchell meen veral indien die Bulls die Superreeks weer wil wen, moet hulle 'n span met tien tot 12 spelers van internasionale gehalte vind.
Hy het al meer as een keer gesê die groep spelers wat hy by Marais geërf het, is eenvoudig nie goed genoeg nie.
Die Bulls voer ook 'n stryd teen ander unies om sy eie spelers te behou, met Bokke soos Warrick Gelant en Embrose Papier wat byvoorbeeld in die Stormers se visier is.
Die Bulls het reeds onsuksesvol probeer om die Leeu-flank Cyle Brink na hulle te lok.
Mitchell se wensbedrag vergelyk met dié van Europese klubs en sal die Bulls die grootste spanbelegger in die plaaslike mark maak.
Volgens ingeligtes was die Bulls se spelersbegroting verlede jaar sowat R68 miljoen.
Vergelyk dit met 'n span soos Griekwas se spelersbegroting van R12 miljoen en die Griffons, wat verlede week aangekondig het dat hulle spelers net vir agt maande gaan kontrakteer weens besnoeiings, se skrale R6 miljoen.
Mitchell het vroeër hierdie maand gesê Suid Afrikaanse spanne "raai" op die oomblik (oor hul spelerskorps) en moet verander as hulle die kompetisie wil wen.
"Ons raai en suig goed uit ons duime as ons dink ons spanne kan 'n kompetisie so groot soos die Superrugby-reeks wen – veral met die getal wedstryde wat gespeel moet word.
"Om op 'n klein groep wêreldklasspelers staat te maak, is 'n grap.
"Ons, as Suid Afrikaanse spanne, het eenvoudig nie die spelersgroepe van gehalte wat Superrugby vereis nie. Eers wanneer ons sulke spelersgroepe begin kweek, sal 'n Suid Afrikaanse span weer die toernooi wen.
"Ons skep 'n kultuur waar ons jong mans in 'n wedstrydsituasie plaas waarvoor hulle nie gereed is nie. Dit is 'n werklikheid en dit wys op die telbord."
Die Blou Bulle Maatskappy (BBM) was nog verlede jaar in die knyp en waar hulle die geld kan kry om Mitchell se wenslys te vul, weet niemand nie.
Hy het al aan die BBM se raad gesê hy sal nie sy kontrak – wat volgende jaar Oktober verstryk – verleng as hy nie die spelerskorps ontvang om die Bulls bo te kry nie.
Mitchell het ook al gesê die Bulls – wat amper 200 spelers op hul boeke het – moet hul fokus van kwantiteit na kwaliteit verander en die spelersgroep na ongeveer 40 verminder.
"Dit gaan oor 'n fokus op die pronkstuk-span en as jy in juniors belê, dan moet jy 'n opbrengs in jou belegging toon. Dit dwing jou om akkurater in jou werwing te wees en om 'n span te bou wat 'n paar jaar saam kan wees."
Pote Human sal tydens die Curriebekerreeks as breier waarneem terwyl Mitchell self op die juniors gaan fokus om die unie se stelsels in ooreenstemming met die Superreeks-span te bring.
Barend van Graan, die Bulle se uitvoerende hoof, wou nie gister oor die geldkwessie kommentaar lewer nie.